Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A helyi önkormányzatokról szóló 1990. évi LXV. törvény (továbbiakban: Ötv.) 19. § (2) bekezdése informálódási jogot biztosít a képviselõknek egyrészt „önkormányzati ügyekben”, másrészt „a képviselõi munkájához szükséges” mértékben. A képviselõi minõség azonban önmagában nem jogosít személyes adatok megismerésére és kezelésére. Az Avtv.-vel csak olyan értelmezés van összhangban, amely szerint a képviselõ konkrét ügyben – az erre hatáskörrel rendelkezõ bizottság tagjaként,
Paragraph Index: 140

A helyi önkormányzatokról szóló 1990. évi LXV. törvény (továbbiakban: Ötv.) 19. § (2) bekezdése informálódási jogot biztosít a képviselõknek egyrészt „önkormányzati ügyekben”, másrészt „a képviselõi munkájához szükséges” mértékben. A képviselõi minõség azonban önmagában nem jogosít személyes adatok megismerésére és kezelésére. Az Avtv.-vel csak olyan értelmezés van összhangban, amely szerint a képviselõ konkrét ügyben – az erre hatáskörrel rendelkezõ bizottság tagjaként, illetve a képviselõ-testület ülésén – a személyes adatok kezelését igénylõ eljárás részeként ismerheti meg a személyes adatokat. Az adóhatósági jogkör gyakorlása nem jelentheti az adótitok jogosulatlan továbbítását, nyilvánosságra hozását. Amennyiben adótitkok mások tudomására jutnak, akkor e harmadik személyek sem jogosultak arra, hogy az adatokat továbbítsák vagy nyilvánosságra hozzák. Az Art. alapján a helyi adómérséklési és adóelengedési ügyekben a jegyzõ jár el a törvényben foglaltak végrehajtása érdekében, és a képviselõ-testületnek nincs adómérsékléssel kapcsolatos feladata. Vagyis a képviselõ-testület akkor kezelhet, ismerhet meg személyes adatokat, ha tevékenységéhez kapcsolódóan, meghatározott célból erre törvény felhatalmazza. (540/A/2006) Szociális ügyek, gyámügy Egy kisebbségi önkormányzati képviselõ azért kérte az adatvédelmi biztos állásfoglalását, mert a képviselõ-testület döntése alapján a kisebbségi képviselõk adatvédelmi akadályok miatt nem vehettek részt a szociális bizottság munkájában. Az Ötv. 1. §-a szerint a helyi önkormányzat – a törvény keretei között – önállóan szabályozhatja, illetõleg egyedi ügyekben szabadon igazgathatja a feladat- és hatáskörébe tartozó helyi közügyeket, önállóan alakíthatja szervezetét és mûködési rendjét. Döntését az Alkotmánybíróság, illetve bíróság kizárólag jogszabálysértés esetén bírálhatja felül. A szociális igazgatásról

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes